Gambiya tarixida birinchi marta yangi prezident tinch yo‘l bilan saylandi

Gambiya prezidenti Yayya Jamme saylovdagi mag‘lubiyatini tan oldi. Mamlakat saylov komissiyasi rahbari Alye Momar Njiyening bayonotiga ko‘ra, Birlashgan demokratik partiya nomzodi Adama Berrou saylovda g‘olib bo‘ldi, deb xabar beradi Meduza.

Dastlabki natijalar Berrou mamlakat poytaxti Banjulda berilgan ovozlar soniga ko‘ra yetakchilik qilayotganini ko‘rsatdi.
Berrouning g‘alabasi mamlakat 1965-yilda Britaniyadan mustaqilligini e’lon qilganidan buyon birinchi marta tinch yo‘l bilan hokimiyat almashishi bo‘ladi.